Call of Duty: Black Ops 2

Call of Duty: Black Ops 2 הוא משחק יריות בגוף ראשון שפותח על ידי Treyarch ומופץ על ידי Activision, ושוחרר בתאריך 13 בנובמבר 2012. המשחק הוא התשיעי בסדרת משחקי Call of Duty, ומהווה המשך ל-Call of Duty: Black Ops. המשחק יצא לפלטפורמות Windows, Wii U, פלייסטיישן 3 ו-Xbox 360. מנוע המשחק שופר בצורה מאסיבית מקודמו. כמו כן, משחק זה הוא הראשון בסדרה שיכול לפעול ב DirectX 11 (בגרסת המחשב האישי בלבד). רוב המשחק מתרחש בשנת 2025, ומציג אירועים, כלי נשק וסביבה עתידנית. העלילה מתרחשת במלחמה עתידית הפורצת בעקבות פריצה למערכות של ארצות הברית אשר מפנה את כלי הנשק שלה כלפיה. הסיפור מתחיל בשנת 2025 כאשר בנו של אלכס מייסון (גיבור Call of Duty: Black Ops), דייוויד מייסון, משרת ביחידת 'אריות-הים' של המרינס ומגויס ללחימה כנגד ראול מננדז, טרוריסט בינלאומי ומנהיג ארגון הטרור "קורדס דיא"(Cordis Die). הסיפור כולל גם מספר פלשבקים לאירועים שונים בהשתתפות אביו של דייוויד, מייסון, כאשר בהם מתגלה העובדה שפרנק-וודס [שותפו של אלכס מייסון בחוליית 'בלק-אופס' מהכומתות-הירוקות שנלחמה בוויטקונג] שרד את הפיצוץ, ודייוויד מייסון מתחקר אותו בשביל לברר על מות אביו, וודס נאלץ לספר לו שמייסון, הדסון והוא נשלחו ביחד עם הריינג'רז שפעל בלחימת ארצות הברית בפנמה - לתפוס טרוריסט בשם ראול מננדז. מננדז ידע זאת וטמן להם מלכודת, בגלל תרמית וודס ירה במייסון שהיה רעול פנים בחשבו שהוא מננדז, מננדז ירה ברגליו של וודס [ומאז וודס נכה] והרג את הדסון. לאחר מכן הצי של ארצות הברית באוקיינוס-ההודי מבצע פלישה לתימן כדי לתפוס את מננדז שמאז נהפך לשליט על צבא-טרור והוא מנסה לגרום למלחמת עולם בין ארצות הברית לרוסיה, הוא נתפס אך נמלט שוב ובינתיים רוסיה נכנסת למלחמה עם ארצות הברית ופולשת למערב ארצות הברית. במשחק הזה ישנם מספר קטעים שבהם השחקן יכול לבצע בחירה חופשית, למשל האם הרפר ימות או פריד, האם מננדז ייתפס לבסוף או ימות, שזהו חידוש לגבי המשחקים בסגנון זה (אפשרות זו מופיעה במשחקים אחרים שיצאו לאחר מכן). לאורך סיפור המשחק נפתחות משימות צד הנקראות משימות Strike Force הדומות למשימות special ops מהמשחק call of duty; modern warfare-3. משימות אלו מהוות הרחבה לסיפור המשחק, וניתן לבצע אותן בכל זמן-בין אם במהלך סיפור המשחק ובין אם בסופו. במשימות ה Strike Force קיימת האפשרות לבחור אם להיות חייל רגלי או רובוט עתידי. בשונה מהמשימות הרגילות אם החייל/רובוט נהרג במשימה כזאת הוא חוזר להתחלה, כך שזה מאמן את השחקן להילחם במקצועיות. במשחק זה יש שלושה מצבי זומבים: "הישרדות" (Survival) - המצב המוכר מהמשחקים: Call of Duty: Black Ops ו-Call of Duty: World at War.שהשחקנים מתבצרים במבנים ושורדים גלים אחרי גלים של זומבים "המעבר" (ברומנית, Tranzit) - השחקנים יכולו לשוטט חופשי בסביבה פתוחה ברגל או באוטובוס. לאורך הדרך תוכלו לאסוף פריטים מהסביבה ולהשתמש בהם כדי "לבנות" דברים כמו נשק, כלים וחפצים אחרים שיסייעו לפתוח אזורים נוספים פוסט-אפוקליפטיים של העולם. כמו במשחקים הקודמים, מצב זה יאפשר 1–4 שחקנים אבל האופי הפתוח של המפה במצב זה כעת מוסיף שכבה חדשה של אסטרטגיה למשחק. "צער" (Grief) - מצב זה משתמש באותם האזורים הנמצאים במצב הישרדות. מצב זה תומך בעד 8 שחקנים, שתי קבוצות בעלות ארבעה שחקנים בכל קבוצה אשר מתחרות אחד נגד השני. המטרה של כל קבוצה היא פשוט לשרוד זמן רב יותר מהקבוצה השנייה. אף על פי שאתה לא תוכל להרוג את חברי הקבוצה היריבה, אתה יכול לעכב אותם אסטרטגית. על ידי עשיית דברים אשר יקשו על הקבוצה היריבה, אתה יכול להגדיל את הסיכויים שלך לניצחון. מדיה וקבצים בנושא Call of Duty: Black Ops 2 בוויקישיתוף אתר האינטרנט הרשמי של המשחק (באנגלית) אתר האינטרנט הרשמי של הסדרה (באנגלית) "Call of Duty: Black Ops 2", במסד הנתונים הקולנועיים IMDb (באנגלית) Call of Duty: Black Ops 2, באתר PCGamingWiki (באנגלית) ביקורת: Black Ops II, אתר משחקים ויגיימס (בעברית) ביקורת המשחק (בעברית) Reveal Trailer - Official Call of Duty: Black Ops 2, קדימון באתר יוטיוב דניס ויטצ'בסקי, לוס אנג'לס‏, E3: משחק Call of Duty: Black Ops 2: עוד מאותו הדבר, באתר וואלה, 16 ביוני 2012 הארץ, טוני סטארק מגיע ל-Call of Duty: Black Ops 2, באתר הארץ, 30 באוקטובר 2012 אודי יוגב, משחקי השבוע: בלאק אופס 2, באתר ynet, 11 בנובמבר 2012 תמיר אברמוביץ', Call of Duty: Black Ops 2, באתר nana10‏, 22 בנובמבר 2012 אביב מזרחי, בלאק אופס 2: עבר, הווה, עתיד וזומבים, באתר ynet, 16 בדצמבר 2012 עודד ירון, Call of Duty: Black Ops 2: בחזרה לעתיד, באתר הארץ, 2 במאי 2012 רשמי: Call of Duty: Black Ops 2, עובר לעתיד באתר GadgetSpot,‏ 02.05.12 קול אוף דיוטי: בלאק אופס 2 (2012) באתר Games.co.il